P1 Debat

Klankrig i Korsør?

Politikere og ministre valfarter til et boligområde i Korsør i disse dage. Torsdag er det statsminister Mette Frederiksen, der ruller ministerbilen ind på Motalavej, hvor to rivaliserende familier slås og har gjort det i 30 år. Beboere i området er bange for at sende deres børn på gaden, politiet rykker jævnligt ud til slagsmål, knivstik og skyderi. Men hvad nytter det politiske roadshow på Vestsjælland? Hvem har en løsning med til beboerne? P1 Debattører: Kaare Dybvad, boligminister (S), Pia Kjærsgaard (DF), Samira Nawa (RV), Ebbe Ahlgren, formand Bolig Korsør, John Dyrby Paulsen (S), borgmester Slagelse og Eskild Dahl Pedersen Lejerbo tryghedschef. Vært: Gitte Hansen. Lytterne er velkomne til at komme med indspark til debatten på telefon 7021 1919. www.dr.dk/p1debat